Jelasin soal Revolusi 1911  dalam bahasa melayu dong

Revolusi 1911 atau Revolusi Xinhai () bermula dengan Pemberontakan Wuchang pada 10 Oktober 1911 dan berakhir dengan penurunan Maharaja Puyi dari takhta pada 12 Februari 1912. Konflik ini menyasksikan pertarungan antara Angkatan Diraja Dinasti Qing, dan angkatan Perikatan Revolusi (Tongmenghui). Revolusi ini bernama Xinhai kerana tahun 1911 ialah Tahun Xinhai dalam kitaran 60 tahun dalam kalendar Cina.

Hasil segera revolusi ini bukanlah sebentuk kerajaan republik. Kerajaan pusat sementara yang didirikan agak lemah dan negara masih berpecah-belah secara politik. Pemerintahan beraja dipulihkan dan digulingkan semula sebanyak dua kali, dan terdapat juga tempoh pemerintahan tentera.

Pada hari ini, Revolusi Xinhai diperingati di Taiwan sebagai Hari Sepuluh Ganda (). Di tanah besar China, Hong Kong dan Macau hari yang sama ini biasanya disambut sebagai Ulang Tahun Revolusi Xinhai. Ramai orang Cina seberang laut juga menyambut ulang tahun ini, sama ada sebagai "Hari Sepuluh Ganda" atau "Ulang Tahun Revolusi Xinhai", dan acara-acara sedemikian biasanya diadakan di Chinatown seluruh dunia.